钦定古今图书集成/明伦汇编/闺媛典/第285卷 > 皇清十八 > 赵亲燕妻刘氏〈妇鲁氏附〉
## 钦定古今图书集成/明伦汇编/闺媛典/第285卷 > 皇清十八 > 赵亲燕妻刘氏〈妇鲁氏附〉

按《合肥县志》：刘氏，进士刘济孙女。四岁，读《列女传》辄成诵，济抚之曰：“惜为女，使为男，将大吾门。” 长适邑庠生赵亲燕，生子师抃，未弥岁，城陷夫死，遂自缢，以救复苏。父开宗泣谓曰：“儿死奈赵孤何？” 乃矢志育子。子长，娶妇而亡。氏曰：“吾所以不死者，育孤以嗣其宗耳。今若此，何以生为？” 号痛成疾，不起。年馀终。妇鲁氏，亦不再适，送死克当大事，艰苦备尝，贞操益笃。郡守县令，俱表其门。